मिरू सरनिया कचारी फरायसा आफाद आरो सरनिया कछारी औवानि मोदाइ फोरबो खुंथाइ आफादनि बानजायनायाव बाक्सा जिल्लानि दावगांबारिनि मिटाराम दास गेलेग्रा फोथाराव साननैनि हाबाफारिजों सरनिया कछारी हारिनि औवानि मोदाइ बावनाय फोरबोआव बाहागो लानानै बुंथियो । लोगोसेनो सरनिया कचारी फरायसा आफादनि गाहाय नेहाथारि दिपजयति कचारी बुंथियोदि सरनीया कचारी हारिनि औवानि मोदाइ बावनाय फोरबोआ सरनीया हारिनि थाखायल’ फोरबो जानानै थायाखै बे फोरबोआ आसामनि गासै हारि माहारिनि फोरबो जानानै थाबाय बे फोरबोखौ हारि-माहारि खौसेथि, गोसोनि साननायफोरखौ जाफुंसार खालामनाय थांखिजों खुंफुंनाइ जायो । आसामनि मोन 8 जिल्लाजों लोगोसेनो बिटिआर ओन्सोलनि हाजार हाजार सरनिया कचारी हारिनि सुबुंफोरा बे फोरबोआव बाहागो लाफैनायजों कभित-19 नि नेमखान्थिखौ नोजोर लाखिनानै बे फोरबोखौ खुंफुंनाय जादों होननाबो दाजाबदेरो । बे हाबाफारिआवनो दुलाराय बर’ फरायसा आफादनि आफादगिरि दिपेन बर’, सरनिया कचारी जौगाथाइ परिषदनि आफादगिरि हितेस देका, आसाम सरनिया कचारी फरायसा आफादनि आफादगिरि प्रबिन देका सरनिया, बाथौ महासभानि आफादगिरि लिलाधर ब्रम्ह, चम्पाबती देका, इसमाइल हुइसेन, खोनबोर बरुवा बिथांमोनजों लोगोसेनो गोबां दैदेनगिरिफोरा बाहागो लादों ।